EkBass/fiwiki-20250220-pages-articles huggingface dataset:
Toipilas

Toipilas on Helene Schjerfbeckin öljymaalaus kankaalle vuodelta 1888. Nykyisin Toipilas on suosituin Schjerfbeckin maalauksista. Sitä pidetään myös käännekohtana Schjerfbeckin uralla. Toipilaan jälkeen hän alkoi uudistaa maalaustapaansa ja pelkistää sekä värejä että muotoja. Maalaukseen on kuvattu pieni tyttö, joka istuu pöydän ääressä kuluneessa ja valkoisin tyynyin pehmustetussa rottinkituolissa. Toipilastyttö pitelee käsissään pöydällä olevaa versovaa oksaa, jonka jotkut katsovat viittaavan sairauden voittamiseen.edu.fi oppimateriaali Viitattu 10.5.2010 Noin metrin levyisenä se on Schjerfbeckin viimeinen suurikokoinen 1880-luvun realismin hengessä maalattu teos. Teoksessa korostuu valon kuvaus, ja siveltimenkäyttö on eloisaa. Kahdelta suunnalta tuleva kirkas valo korostaa valkoisia vaatteita ja heijastuu pöydän lasiesineistä. Mallin henkilöllisyydestä ei ole tietoa. Schjerfbeck maalasi Toipilaan Cornwallin rannikolla St Ivesissa, jonne oli 1880-luvulla syntynyt kansainvälinen taiteilijayhteisö. Schjerfbeck oli Pariisissa tutustunut uusiin taidesuuntauksiin, ja Toipilaassa realistinen ilmaisu on saanut vaikutteita impressionismista ja symbolismista. Toipilas oli kuitenkin paluuta realistisempaan ja naturalistisempaan kuvaukseen aiemman pelkistetyn maalaustavan jälkeen.Riitta Konttinen: Helene Schjerfbeck, Kansallisbiografia Viitattu 10.5.2010 Sairas lapsi oli suosittu aihe 1880-luvulla, mutta Schjerfbeck palasi siihen myöhemminkin hioen aihetta yhä pelkistetympään muotoon. Kuvaa on tulkittu myös vertauskuvallisena omakuvana.Ateneum-opas fng.fi Viitattu 10.5.2010 == Vastaanotto == Toipilas oli esillä ensi kerran Pariisin salongin näyttelyssä 1888 ranskankielisellä nimellä Première verdure ja maalaus palasi Suomeen kesällä. Toipilas ostettiin Suomen Taideyhdistyksen kokoelmiin syysnäyttelystä samana vuonna 800 markalla. Teosta pidettiin Suomessa alkuun liian ranskalaisena. Toisaalta kriitikot myös kehuivat niin maalauksen taidokkuutta kuin aiempaa vapaampaa siveltimen käyttöä. Toipilas osallistui seuraavana vuonna 1889 Pariisin maailmannäyttelyyn ja sai siellä pronssimitalin.Helene Schjerfbeck 150 vuotta, Ateneumin taideyhdistyksen näyttelykirja 2012, Helsinki: Ateneumin taidemuseo Toipilas on nykyisin tunnettu ja pidetty maalaus. Se äänestettiin vuonna 2006 Ateneumin taidemuseon Maamme Taulu -äänestyksessä toiseksi suosituimmaksi maalaukseksi. Voittaja oli tuolloin Simbergin Haavoittunut enkeli.Marja-Terttu Kivirinta: Haavoittunut enkeli on Maamme Taulu. Helsingin Sanomat 3.12.2006. Viitattu 10.5.2010 == Lähteet == == Aiheesta muualla == * Toipilas Suomen Kansallisgallerian verkkosivuilla * Litografiaversio Suomen Kansallisgallerian verkkosivuilla Luokka:1880-luvun maalaukset Luokka:Helene Schjerfbeckin maalaukset Luokka:Realistiset maalaukset Luokka:Ateneumin kokoelmat
PowerBASIC

PowerBASIC on useiden kaupallisten BASIC-murteiden kääntäjien merkki. DOS- versiot muistuttavat syntaksiltaan QBasicia ja QuickBASIC:ia. Windows- versioissa voi kutsua WinAPI-funktioita. Ensimmäinen versio julkaistiin nimellä "BASIC/Z", myöhemmin Borland myi tuotetta Turbo Basic:na, ja vuodesta 1989 sitä on myyty nimellä PowerBASIC.Michael H. Tooley - PC Based Instrumentation and Control ==Lähteet== Luokka:BASIC
Windows API

Windows API (myös Win32 API, epävirallisesti WinAPI) on yhteisnimitys Microsoft Windowsin ohjelmointirajapintojen joukolle. Rajapinta on C-kielelle perustuva sovelluskehys Windows-ohjelmien tekemiseen. Lähes kaikki Windows- ohjelmat käyttävät Windows API:a. Windows NT:llä pieni osa ohjelmista käyttää Native API -rajapintaa, joka on enimmäkseen dokumentoimaton ja noin 25 sen 250:stä funktiosta on kuvattu Windows NT Device Driver Kit (DDK) -paketissa. Ohjelmat, joita ajetaan ennen Win32-alijärjestelmän käynnistymistä (ennen sisäänkirjautumiskohtaa) pitää käyttää Native API -rajapintaa. Microsoft Windows SDK -ohjelmistokehityspaketti tarjoaa dokumentaation ja työkaluja WinAPI:iin perustuvaan ohjelmistokehitykseen. Microsoft on julkaissut myös kirjasarjan Programming Windows, joka käsittelee laajalti WinAPI:n käyttöä. == Lähteet == Luokka:Microsoft Windows Luokka:Ohjelmointirajapinnat
Nets (Suomi)

Nets Denmark A/S, Suomen sivuliike (ent. Nets Oy ja Luottokunta Oy, ) on osakeyhtiö, jonka tuotteita ovat erilaiset korttimaksamisen palvelut. Yritys tarjoaa maksamisen ohjelmistoja pankeille, kaupoille ja yrityksille. Nets on osa tanskalaista Nets A/S -konsernia,http://www.luottokunta.fi/Palvelut/Uutiset/2012/Nets-on-ostanut- Luottokunnan-/ jolla on toimintaa 12 maassa. Suomessa toimi aikaisemmin myös Nets Finland Oy, joka on keskittynyt maksupäätemyyntiin. Yhtiö työllistää kuudessa maassa noin 2 500Henkilöstömäärä. Nats. henkilöä. Nets Denmark A/S omistaa myös suomalaisen verkkomaksamiseen keskittyvästä yrityksen Paytrail. == Historia Luottokuntana == Luottokunta perustettiin 1965 osuuskuntamuotoiseksi yhtiöksi. Se tarjosi maksamiseen liittyviä palveluita jäsenyrityksilleen ja kuluttajille vuosikymmenten ajan. Luottokunta muutti nimensä Suomen Luotto-osuuskunnaksi ja myi koko liiketoimintansa (Luottokunta Oy) tanskalaiselle Nets Holdingille vuonna 2012. Luottokunta Oy:n nimeksi tuli 14. tammikuuta 2013 alkaen Nets Oy.https://www.luottokunta.fi/Palvelut/Uutiset/2013/Luottokunta-ja-Nets-ovat- yhta-organisaatiota-/ . == Palvelut == Nets tarjoaa pankeille maksukorttien liikkeellelasku-, hallinnointi- ja prosessointipalveluja. Korttimaksuja vastaanottaville kauppiaille tarjotaan maksutapahtumien välitys- ja tilityspalveluja, maksupääteohjelmistoja sekä etä- ja itsepalvelumyynnin palveluja. Yritysasiakkaita autetaan muuttamaan prosessinsa paperittomaksi tarjoamalla sähköisiä sanomanvälitys-, raportointi- ja laskutuspalveluja. == Muutokset liiketoiminnoissa == === Prepaid-liiketoiminta === Nets tiedotti joulukuussa 2013 solmineensa sopimuksen, jonka perusteella se myy niin sanotun prepaid-liiketoimintansa Edenredille. Kaupan myötä Lounasseteli-, Virikeseteli-, Lounaskortti- ja Virikekortti-liiketoiminnat siirtyvät ostajayhtiön haltuun. Kaupan oli tarkoitus olla loppuun saatettu tammikuun 2014 alussa. === Business Eurocard === Tammikuussa 2014 Nets ilmoitti sopineensa ruotsalaisen SEB Card -yhtiön kanssa Business Eurocard -liiketoimintaryhmän myynnistä. Kauppa saadaan yhtiön arvioiden mukaan valmiiksi huhtikuun 2014 alkuun mennessä. SEB Card on ruotsalaisen Skandinaviska Enskilda Bankenin tytäryhtiö. == Lähteet == Luokka:Luottoyhtiöt Luokka:Maksukortit Luokka:Suomen finanssipalveluyhtiöt
Teemu Vihtilä

Teemu Vihtilä (s. 24. elokuuta 1980 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai vasen laitalinkki. Vihtilä aloitti uransa FC Jazzissa pelaten vuosien 1997–2000 aikana 48 Veikkausliigan ottelua. Liigadebyyttinsä hän teki 3. heinäkuuta 1997 Vaasan Palloseuraa vastaan ja ensimmäisen liigamaalinsa 14. kesäkuuta 2000 FC Interiä vastaan. Vihtilä siirtyi kaudeksi 2001 FC Interiin, jossa hän pelasi kahden vuoden aikana 23 ottelua. Vuonna 2003 hän palasi jälleen FC Jazzin riveihin. Seuran ajauduttua konkurssiin Vihtilä jatkoi uraansa aluksi Kaskö IK:ssa ja myöhemmin Porin Palloilijoissa. Vihtilä on pelannut yhteensä 119 Veikkausliigaottelua, ja tehnyt niissä viisi maalia. ==Lähteet== *Teemu Vihtilä Veikkausliigan sivuilla *Teemu Vihtilä FC PoPan sivuilla Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Time Machine

Time Machine voi tarkoittaa muun muassa seuraavia: * Time Machine, Joe Satrianin albumi vuodelta 1993 * Time Machine, Axxisin albumi vuodelta 2004 * The Time Machine, 1200 Microgramsin albumi vuodelta 2004 * Time Machine, Applen varmuuskopiointiohjelmisto * Aikakone (The Time Machine), H. G. Wellsin tieteisromaani vuodelta 1895 * Aikakone (The Time Machine), Wellsin romaaniin perustuva elokuva vuodelta 1960 * Aikakone (The Time Machine), Wellsin romaaniin perustuva elokuva vuodelta 2002. ==Katso myös== * Aikakone (täsmennyssivu)
Ilkka Santahuhta

Ilkka Santahuhta (s. 31. elokuuta 1983 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Santahuhta aloitti Veikkausliiga-uransa FC Jazzissa vuonna 2002 tehden liigadebyyttinsä 28. huhtikuuta FF Jaroa vastaan. Ensimmäisen liigamaalinsa hän teki 7. heinäkuuta Vaasan Palloseuraa vastaan pelatussa ottelussa. Hän on pelannut yhteensä kolmen kauden aikana 62 Veikkausliiga-ottelua, joissa hän on tehnyt 4 maalia. Santahuhta on edustanut Jazzin jälkeen Ykkösessä ja Kakkosessa Pallo-Iiroja, Tampereen Peli-Pojat-70:tä sekä Porin Palloilijoita. Hänen veljensä on Matti Santahuhta oli myös jalkapalloilija.http://www.palloliitto.fi/viestinta/?num=65585 ==Lähteet== *Ilkka Santahuhta Veikkausliigan sivuilla ===Viitteet=== Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Ensi Somersalo

Ensi Elias Somersalo (sukunimi vuoteen 1906 Sommer; 9. kesäkuuta 1884 Tampere – 29. huhtikuuta 1927 Helsinki) oli suomalainen diplomi-insinööri ja kirjailija joka käytti kirjailijanimeä Kapteeni Vähäkäs. Somersalon vanhemmat olivat tehtaanjohtaja Arthur Sommer ja Lydia Johansson. Hän valmistui diplomi- insinööriksi Teknillisestä korkeakoulusta 1911 ja toimi sitten teollisuuden johtotehtävissä Suomessa ja ulkomailla. Somersalo osallistui Suomen sisällissodassa valkoisten puolella Varkauden ja Tampereen taisteluihin. Hän toimi majuriksi ylennettynä Helsingin komendanttina 1919. Vuodesta 1923 Somersalo oli osakkaana Helsingin Insinööritoimistossa ja toimi sittemmin vielä Oy Systeman palveluksessa myyntitehtävissä. == Teoksia == * Saara ja kapteeni Vähäkkään maailmankatsomus : romaani. Gummerus 1923 (nimimerkillä Kapteeni Vähäkäs) == Lähteet == * * Juhani Hildén : Metsolankatu ja Metsolankuja - "Muinainen Metsola oli satu" (Härmälä-seura : Härmälän kadunnimet kertovat) Luokka:Suomalaiset kirjailijat Luokka:Suomalaiset insinöörit Luokka:Suomen sisällissodan valkoiset Luokka:Vuonna 1884 syntyneet Luokka:Vuonna 1927 kuolleet
Sinosteel

Sinosteel (中国中钢集团公司) on Kiinan kansantasavallan omistama raaka-aineiden prosessointiin keskittynyt yritys. Se on maansa toiseksi suurin rautamalmin maahantuoja. Sinosteelillä on 86 tytäryhtiötä, joista 20 toimii Kiinan ulkopuolella. 15\. kesäkuuta 1951 osana teollistamisprojektia Kiina allekirjoitti sopimuksen, jonka mukaan lähitulevaisuudessa maahan rakennettaisiin rautaseostehdas Neuvostoliiton tuella. Jilin rautaseostehtaan ympärille rakentui suurempi yhtiö, joka perustettiin 1993. China Iron & Steel Trade & Industry Group Corporation vaihtoi nimensä Sinosteel Corporationiksi elokuussa 2004. Luokka:Kiinalaiset valtionyhtiöt
Kaarlo Halonen

Kaarlo (Kalle) Johannes Halonen (13. toukokuuta 1864 Vesanto – 20. toukokuuta 1927 Vesanto) oli suomalainen näyttelijä ja näytelmäkirjailija. Halosen vanhemmat olivat seppä Matti Halonen ja Fredrika Korhonen. Hän oli aviossa vuodesta 1899 näyttelijä Aino Maria Haverisen kanssa. Halonen toimi näyttelijänä muun muassa Kansan teatterissa, Uudessa teatterissa ja Suomen maaseututeatterissa. Halonen liittyi vuonna 1888 August Aspegrenin perustamaan Maaseututeatteriin, joka esiintyi sitten usean vuoden ajan ympäri Suomea pitäen kuitenkin myöhempinä vuosina Viipuria pääpaikkanaan. Tästä teatterista muodostui sittemmin Viipurin Näyttämö. Halonen oli mukana teatterissa aina vuoteen 1906 saakka ja esiintyi tänä aikana yli 200 osassa ja toimi teatterin ohjaajana vuosina 1903–1905. Halonen kuului myös jonkin aikaa Uuteen teatteriin. 1920-luvulla hän oli teatterin johtajana Torniossa sekä harjoitti maanviljelystä kotipitäjässään Vesannolla. Halonen oli Viipuri-lehden aputoimittajana 1906–1907 vastaten pääasiassa teatteriarvosteluista. Hän julkaisi novellikokoelman Korpikyliltä ja seuranäytelmän Osuuspäivillä ja kirjoitti myös kalentereihin ja muihin julkaisuihin.Henkilötietoja, Iltalehti, 12.05.1924, nro 109, s. 6, Kansalliskirjaston digitaaliset aineistot == Teoksia == * Korpikyliltä: novelleja. Kansa, Hämeenlinna 1908, 2. painos Kirja, Helsinki 1917, uusi painos Pilot-kustannus, Tampere 2008 * Kolome hoastelua: murrejuttuja Rautalammin murteella. Huviohjelmien avuksi 2. Karisto 1909, 2. painos 1918, 3. painos 1923 * Osuuspäivillä: 1-näytöksinen pila. Seuranäytelmiä 107. Karisto 1910 * Silmäys Vesannon osuuskaupan toimintaan vuosina 1907–1917 ; kirj. K. H. Vesannon osuuskauppa, Kuopio 1917 * Politiikkaa ja taktiikkaa: yksinäytöksinen seurailveily. Seuranäytelmiä 263. Karisto 1926 * Vesannon osuusmeijeri i.l. 1901-1925. Vesannon osuusmeijeri, Kuopio 1926 == Lähteet == * * Pohjoissavolaisen kaunokirjallisuuden bibliografia : Kaarlo Halonen === Viitteet === Luokka:Suomalaiset näytelmäkirjailijat Luokka:Suomalaiset teatterinäyttelijät Luokka:Vuonna 1864 syntyneet Luokka:Vuonna 1927 kuolleet
Duudsonit Amerikassa

Duudsonit Amerikassa () on Duudsonit-temppuryhmän yhdysvaltalaiselle MTV- kanavalle vuonna 2010 kuvaama televisiosarja. Kuuden miljoonan dollarin budjetilla Yhdysvalloissa kuvattu sarja sisältää temppuja, stuntteja ja piilokameraa. Sarjassa Duudsonit tavoittelevat amerikkalaista unelmaa pohjalaisella päättäväisyydellä. Sarjassa nähdään muun muassa maailman ensimmäiset suomalais-intiaanit ja avaruuslento Uranukseen (your anus). Sarja tuotettiin yhteistyössä Jackass-sarjan luojien Jeff Tremainen ja Johnny Knoxvillen kanssa. Useat Duudsoneiden jäsenistä vammautuivat sarjan stunteissa: Jukka Hildén satutti nilkkansa ja häntäluunsa, Jarno Leppälä mursi selkänsä ja Jarno Laasala mursi kylkiluunsa. Ensimmäinen jakso esitettiin MTV- kanavalla 6. toukokuuta 2010. Sarjaa on esitetty yli 60 maassa. Suomessa ensimmäinen jakso esitettiin Subilla 14. tammikuuta 2011. Sarjan vastaanottoa on kutsuttu vaisuksi. Duudsonit alkoivat pian työstää uutta formaattia Duudsonit tuli taloon, joka sai ensiesityksensä tammikuussa 2012. == Jaksot == Jakso Nimi Ensiesitys (MTV) Ensiesitys (Sub) 1\. Hollywoodin toimintasankarit 6. toukokuuta 2010 14. tammikuuta 2011 2\. Avaruusoliot hyökkäävät! 13. toukokuuta 2010 21. tammikuuta 2011 3\. Inkkarit & länkkärit 20. toukokuuta 2010 28. tammikuuta 2011 4\. Duudsoni-armeija 16. kesäkuuta 2010 4. helmikuuta 2011 5\. Amerikan urheiluhullut 23. kesäkuuta 2010 11. helmikuuta 2011 6\. Romuralliraudat 29. kesäkuuta 2010 18. helmikuuta 2011 7\. Kaukaisten vuorten miehet 6. elokuuta 2010 25. helmikuuta 2011 8\. Duudsonien huvipuisto 13. elokuuta 2010 4. maaliskuuta 2011 9\. Matka Uranukseen 20. elokuuta 2010 11. maaliskuuta 2011 10\. Kukkulan kuninkaat 27. lokakuuta 2010 18. maaliskuuta 2011 11\. Amerikan historiaa 4. syyskuuta 2010 25. maaliskuuta 2011 12\. Seuraa amerikan johtajaa 4. syyskuuta 2010 1. huhtikuuta 2011 == Lähteet == Luokka:2010-luvun suomalaiset tositelevisiosarjat Luokka:Duudsonit Luokka:Yhdysvaltalaiset televisio-ohjelmat Luokka:MTV:n televisio-ohjelmat
Samu Ruisniemi

Samu Ruisniemi (s. 16. joulukuuta 1984 Ulvilahttp://www.urheilusuomi.com/pelaajakortti.asp?pelaajaid=887) on uransa päättynyt suomalainen jalkapalloilija. Hän oli pelipaikaltaan hyökkääjä. Ruisniemi on Jazzin kasvatti. Hän edusti seuraa vuosina 2002 ja 2004 pelaten 24 Veikkausliigan ottelua ja tehden niissä yhden maalin. Ruisniemi teki ensiesiintymisensä pääsarjatasolla 21. heinäkuuta 2002 Kuopion Palloseuraa vastaan. Loput 23 ottelua hän pelasi kaudella 2004, jolloin hän aloitti ottelun kuusi kertaa ja tuli vaihdosta kentälle 17 ottelussa. Ainoan liigamaalinsa hän teki AC Allianssia vastaan 5. heinäkuuta 2004.http://www.veikkausliiga.hs.prewise.com/ennatykset_index.htm Alemmilla sarjatasoilla Ruisniemi on edustanut MuSaa, PP-70:ää, PoPaa ja I-Kissoja. Ruisniemi pelasi vuonna 2000 kuusi ottelua Suomen alle 16-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Lauri Pirhonen

Lauri Pirhonen (s. 3. heinäkuuta 1984Lauri Pirhonen Soccerway-sivustolla Noormarkku) on suomalainen uransa lopettanut jalkapallomaalivahti. Pirhonen teki Veikkausliigadebyyttinsä 21. toukokuuta 2003 FC Jokereita vastaan. Hän pelasi yhteensä 25 liigaottelua kausina 2003 ja 2004.Veikkausliigan tilastot Viitattu 12.10.2013. Pirhonen on edustanut myös muun muassa Porin Palloilijoita sekä FC KooTeePeetä. Hän kuului myös Suomen joukkueeseen vuoden 2001 16-vuotiaiden EM-kilpailuissa. ==Lähteet== Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Eetu Aaltio

Eetu Kyösti Aaltio (sukunimi aik. Nordqvist; 9. maaliskuuta 1873 Oulu – 16. tammikuuta 1926 New York, Yhdysvallat) oli suomalainen toimittaja ja kirjailija. Aaltion vanhemmat olivat tullivartija Karl Gustaf Nordqvist ja Fredrika Karolina Bohm. Aaltio pääsi ylioppilaaksi Oulun lyseosta 1894 ja valmistui Helsingin yliopistosta 1907 filosofian kandidaatiksi ja maisteriksi. Aaltio työskenteli toimittajana sekä Suomessa että Yhdysvalloissa. Hän oli Kokkolan Lehden, Turun Sanomain ja Pohjanmaan päätoimittajana sekä New Yorkin Uutisten päätoimittajana. Aaltio toimi myös Suomen pääkonsulina Brasiliassa. Eetu Aaltio oli naimisissa vuodesta 1904 Olga Vikmanin kanssa. == Teoksia == * Veräjillä vierahilla : kokoelma runoja. Kansan Kuvalehti, Hancock, Michigan 1901 * Pilvien lomassa : runoja. Toivo Hiltunen, Portland, Oregon 1903 * Charles Dickensin yhteiskunnallinen tarkoitusperä. Suomalais-amerikkalainen kustannusyhtiö, Kaleva, Michigan 1909 * Sokkosilla : yksinäytöksinen huvittelu. Seuranäytelmiä n:o 98. Karisto 1909 (nimimerkillä Eetu Antelo) * Kaukomieli : jouluna 191 ; toimittanut Eetu Aaltio. Hancock, Michigan 1913 * Suomalais-englantilainen sanakirja / Finnish-English dictionary ; tekijät K. V. Arminen ja Eetu Aaltio. Suom.-lut. kustannusliike, Hancock, Michigan 1916 == Suomennoksia == * Onoto Watanna : Tama : japanilainen lemmentarina ; englanninkielisestä alkuteoksesta suomentanut Eetu Aaltio. Yrjö Weilin & Kumpp., Helsinki 1911 == Lähteet == * * Luokka:Suomalaiset päätoimittajat Luokka:Suomalaiset kirjailijat Luokka:Amerikansuomalaiset henkilöt Luokka:Vuonna 1873 syntyneet Luokka:Vuonna 1926 kuolleet
Humppamaratooni

Humppamaratooni on Eläkeläisten studioalbumi, joka julkaistiin 1997. ==Kappalelista== # # # # # # # # # # # # # # # # # # # # # # Luokka:Eläkeläisten albumit Luokka:Vuoden 1997 albumit
Jon Larsen

Jon Larsen on tanskalaisen Volbeat-yhtyeen rumpali. Hänet tunnetaan rytmikkäästä ja tarvittaessa nopeasta jalkatyöskentelystään. Volbeatissa hän on ollut sen perustamisvuodesta 2001 asti. Luokka:Tanskalaiset rumpalit Luokka:Syntymävuosi puuttuu Luokka:Elävät henkilöt
Meiji-Sanrikun maanjäristys

Meiji-Sanrikun maanjäristys oli Japanissa 15. kesäkuuta 1896 tapahtunut maanjäristys, joka tuhosi 9 000 kotia ja vaati ainakin 27 000 ihmisen hengen. 15\. kesäkuuta kello 19:30 perheet olivat juhlimassa sotilaiden paluuta Kiinan–Japanin sodasta, kun huomattiin pieni järistys, josta ei kuitenkaan välitetty sen heikkouden vuoksi. Edeltäneiden kuukausien aikana oli ollut useita pieniä järistyksiä. Noin 35 minuuttia myöhemmin rantaan iski ensimmäinen tsunamiaalto ja toinen parin minuutin päästä. Useimmat kuolonuhrit sattuivat Iwaten ja Miyagin prefektuureissa, mutta myös Aomorissa ja Hokkaidōssa löydettiin kuolleita. Aaltojen arvioidaan nousseen noin 25 metrin korkeuteen. Tsunami havaittiin myös Havaijilla, missä aallot nousivat yhdeksän metrin korkeuteen ja useita taloja tuhoutui. Tsunamin jälkeen ei ryhdytty ennaltaehkäiseviin toimenpiteisiin uusien onnettomuuksien välttämiseksi ennen vuoden 1933 tsunamia. Tällöin paikallishallinto asensi tulvaesteitä ja jakoi väestölle kirjasia, joissa annettiin ohjeita valmistautumiseen ja evakuointiin. ==Lähteet== ==Aiheesta muualla== *Sediment effect on tsunami generation of the 1896 Sanriku tsunami earthquake (PDF) *Geophysical Reasearch LEtters:Fault parameters of the 1896 Sanriku Tsunami Earthquake estimated from Tsunami Numerical Modeling Luokka:Vuoden 1896 onnettomuudet Luokka:Maanjäristykset Japanissa Luokka:1800-luvun maanjäristykset
Euphoria (Enrique Iglesiasin albumi)

Euphoria on Enrique Iglesiasin yhdeksäs studioalbumi. Se julkaistiin maailmanlaajuisesti 5. heinäkuuta 2010. Albumi sisältää yhteensä 14 niin englannin- kuin myös espanjankielistä kappaletta, joista suurinta osaa Iglesias on ollut itse tekemässä. Albumin tuottivat RedOne, Mark Taylor ja Carlos Paucar. Albumin ensimmäinen single oli 26. huhtikuuta 2010 julkaistu ”Cuando Me Enamoro”, jonka Iglesias esittää yhdessä Juan Luis Guerran kanssa. Ensimmäinen englanninkielinen single oli 3. toukokuuta 2010 Yhdysvalloissa digitaalisesti julkaistu ”I Like It”, jossa mukana oli Pitbull. Levyllä vierailee myös reggaeton-duo Wisin & Yandel. Euphoria debytoi Suomen virallisen listan sijalle 11. Se vietti albumilistalla yhteensä 11 viikkoa. == Kappaleet == == Arvostelut == * About.com: About.com: Album review * AllMusic: AllMusic review * Digital Spy: Digital Spy review * Entertainment Weekly: BEntertainment Weekly: Album review == Lähteet == Luokka:Enrique Iglesiasin albumit Luokka:Vuoden 2010 albumit
Ukki, mitä oli jenkka?

Ukki, mitä oli jenkka? on Eläkeläisten vuonna 2009 julkaistu EP-levy. Kaikki kappaleet ovat humppahenkisiä versioita suomalaisten punkyhtyeiden kappaleista. Albumi nousi Suomen virallisen singlelistan sijalle 5. == Kappaleet == # # # # # # == Lähteet == Luokka:Vuoden 2009 EP:t Luokka:Eläkeläisten EP:t
Ei-mikään

Ei-mikäänhttps://netn.fi/fi/lehti/artikkelikanta?t2=1647 Niin & näin -lehden artikkelikanta, teema/osio "Ei-mikään" on etenkin filosofiassa käytetty käsite. Tällöin siihen viitataan useimmiten sanalla ei-oleva. Joissakin luonnollisissa kielissä on likimain tätä tarkoittava indefiniittipronomini, joka viittaa asioiden tai tapahtumien puuttumiseen: , , . Tämä voidaan yleensä suomentaa ilmaisuilla "ei mitään" tai "ei mikään". == Katso myös == * Ex nihilo * Olevainen * Olemassaolo * Oleminen * Todellisuus * Tyhjiö == Lähteet == == Aiheesta muualla == Luokka:Eksistentialismin käsitteet Luokka:Ontologia Luokka:Semantiikka Luokka:Ei mitään Luokka:Seulonnan keskeiset artikkelit
Bataanin kuolemanmarssi

Bataanin kuolemanmarssi oli toisen maailmansodan aikana keisarillisen Japanin armeijan tekemä sotarikos, jonka kohteina oli filippiiniläisiä ja yhdysvaltalaisia sotavankeja. Kuolemanmarssi alkoi 10. huhtikuuta 1942. Kenraalimajuri Edward P. King johti 75 000 miehen vahvuista filippiiniläis- yhdysvaltalaista armeijaa, joka puolusti Bataanin niemimaalla Manilanlahtea hyökkäävää japanilaisarmeijaa vastaan. Filippiinien sotaretki oli kestänyt kolme kuukautta. Filippiiniläis-yhdysvaltalainen armeija oli nälkiintynyt, huonosti huollettu ja se kärsi trooppisista sairauksista. Armeija antautui 9. huhtikuuta 1942 ja seuraavana päivänä alkoi vankien kuolemanmarssi. Antautumisen vastaanottanut eversti Motoo Nakayama lupasi vangeille inhimillisen kohtelun.Greenberger s.28-29 == Marssi == Marssi alkoi Bataanin niemimaan eteläkärjestä Marivelesista ja sen päätepisteenä oli Camp O’Donnell, vankileiriksi muutettu entinen yhdysvaltalaisjoukkojen sotilastukikohta, joka sijaitsi San Fernandon lähellä. Matkan pituus oli 96 kilometriä.Greenberger s. 32 Valmiiksi heikkokuntoinen vankiosasto, joka käsitti 67 000 filippiiniläistä, 11 796 yhdysvaltalaista ja 1 000 kiinalais-filippiiniläistä, joutui lukemattomien raakuuksien kohteeksi marssin aikana. Japanilaiset vangitsijat pahoinpitelivät, kiduttivat ja surmasivat vankejaan pienimmistäkin rikkeistä ja hankaluuksista, sekä usein myös mielivaltaisesti ilman näennäistä syytä. Vartijat pakottivat upseerit istumaan aurinkoon ilman suojaa tai vettä. Kaatuneen toverin auttaminen, muista jälkeen jääminen tai veden pyytäminen merkitsivät usein kuolemaa. Vajaan viikon kestäneen marssin aikana kuoli eri arvioiden mukaan 6 000–18 000 vankia. Leirillä kuoli vielä tuhansia lisää.Greenberger s. 34 Japanilaisia avustivat värvätyt korealaissotilaat, joita japanilaiset eivät pitäneet taistelukuntoisina ja antoivat heille vain rintamantakaisia tehtäviä. Korealaiset kokivat tämän häpeällisenä ja purkivat turhautumisensa sotavankeihin.Greenberger s. 36 Vastuussa ollut japanilaiskenraali Masaharu Honma joutui sotarikosoikeuteen sodan jälkeen. Hänet teloitettiin ampumalla 3. huhtikuuta 1946.Greenberger s. 88 Kenraali Honman ei tiedetä kuitenkaan antaneen käskyä tai muuten tietoisesti edistäneen vankien kaltoinkohtelua, mistä syystä tuomiota on pidetty esimerkkinä voittajan oikeudesta. Sotarikosoikeudenkäynnin järjestänyt amerikkalaiskenraali Douglas MacArthur oli katkera Honmalle sitä, että tämä oli voittanut hänet muutamissa taisteluissa.The Trial Of General Homma. "As the Supreme Allied Commander of the Pacific Theater, Douglas MacArthur was responsible for selecting the venue, the defense, the prosecution, the jury, and the rules of evidence in the trial of a man who had beaten him on the battlefield." Www.americanheritage.com. Viitattu 4.1.2020. == Katso myös == * Kuolemanmarssit == Lähteet == * ===Viitteet=== == Aiheesta muualla == * Bataan Project: Bataan Death March Luokka:Toisen maailmansodan sotarikokset Luokka:Japani toisessa maailmansodassa Luokka:Filippiinit toisessa maailmansodassa Luokka:1942
Pentti Hiiros

Pentti Hiiros (s. 28. joulukuuta 1949 Helsinki) on suomalainen entinen jääkiekkoilija. Hän edusti koko SM-sarja- ja SM-liigauransa ajan, vuosina 1969–1978, kotikaupunkinsa seuraa Jokereita. Myöhemmin 1980-luvulla Hiiros edusti vielä alemmilla sarjatasoilla forssalaista FPS:aa ja vantaalaista VaKia. ==Lähteet== * Luokka:Suomalaiset jääkiekkoilijat Luokka:Vuonna 1949 syntyneet Luokka:Elävät henkilöt
Rapalje

Rapalje on hollantilainen yhtye, joka soittaa irlantilaista, skotlantilaista ja hollantilaista kansanmusiikkia. Rapalje esittää kappaleensa hollanniksi ja englanniksi. Alkuperäiseen kokoonpanoon kuului Dieb, William ja Maceál. Myöhemmin yhyeeseen vakiintui neljäs jäsen David. Jokainen jäsen pukeutuu esiintyessään kilttiin. Rapaljen kappaleissa soitetaan muun muassa viulua, harmonikkaa, tinapilliä, bodhránia, huuliharppua sekä säkkipilliä. ==Albumit== * 1998: Into Folk * 2000: Rakish Paddies * 2001: Alesia * 2004: ♠ (Albumilla ei ole nimeä, vaan pata-symboli) * 2004: ♦ (Albumilla ei ole nimeä, vaan ruutu-symboli) * 2007: Celtic Fire; LIVE-kokoelma * 2008: Live DVD ==Lähteet== * Viralliset sivut Luokka:Alankomaalaiset yhtyeet Luokka:Kansanmusiikkiyhtyeet
Neápoli

Neapolis () tai Neápoli () (”Uusi kaupunki”) voi viitata seuraaviin: == Antiikin aikaisia kaupunkeja == * Neapolis, kaupunki Magna Graeciassa eli Suur-Kreikassa, nykyinen Napoli Italiassa * Neapolis, kaupunki Kaariassa * Neapolis, kaupunki Kyproksen saarella, nykyinen Limassol * Neapolis, kaupunki Pallenen niemellä nykyisellä Chalkidikín niemimaalla * Neapolis, kaupunki Propontisen Traakian alueella * Neapolis, kaupunki Sardinian saarella Italiassa * Neapolis, kaupunki Traakiassa, nykyinen Kavála * Neapolis, Syrakusan kaupungin osa Sisiliassa * Flavia Neapolis eli Sikem, kaupunki Palestiinassa, nykyinen Nablus * Karyanda Neapolis eli Neapolis, kaupunki Kaariassa * Maiuma (Gazaion limen, Maiuma/Maioma Gazae), myöhemmin Neapolis, kaupunki Palestiinassa, Gazan kaupungin satama == Nykyisiä paikkoja == === Kreikassa === * Neápoli, Agrínion kunnan kunnallisyksikkö ja entinen kunta Aitolia-Akarnanian alueyksikössä Länsi-Kreikan alueella * Neápoli, Ateenan kaupunginosa * Neápoli, Voḯon kunnan kunnallisyksikkö ja entinen kunta Kozánin alueyksikössä Länsi-Makedonian alueella * Neápoli, kaupunki Monemvasián kunnassa (ent. Voiéksen kunnan keskuspaikkakunta) Lakonian alueyksikössä Peloponnesoksen alueella * Neápoli, Ágios Nikólaoksen kunnan kunnallisyksikkö ja entinen kunta Lasíthin alueyksikössä Kreetan alueella * Neápoli, Neápoli- Sykiéksen kunnan kunnallisyksikkö ja entinen kunta Thessalonikin alueyksikössä Keski-Makedonian alueella === Muualla === * Neapolis, kunnallishallinnoton alue (unincorporated area) Ohion osavaltiossa Yhdysvalloissa == Muuta == * Neapolis, rockyhtye Simple Mindsin albumi == Lähteet ==
Saksan keisari

Saksan keisari () oli Saksan keisarikunnan valtionpäämies ja hallitsija. Saksan keisarikunnalla ehti olla kolme hallitsijaa sen olemassaolon 1871–1918 aikana. Vilhelm I julistettiin keisariksi Versailles’n palatsissa Saksan- Ranskan sodan aikana 18. tammikuuta 1871. Pohjois-Saksan liiton parlamentin delegaatio oli kaksi päivää aikaisemmin virallisesti pyytänyt Vilhelmiä ottamaan vastaan keisarin tittelin. Julistustilaisuus pidettiin Versailles'n palatsin peilisalissa ja sen luki Otto von Bismarck. Tämän jälkeen Badenin suurherttua ja Vilhelmin vävy, Fredrik I, huusi "kauan eläköön hänen majesteettinsa keisari Vilhelm!" Fredrik III oli Vilhelm I:n poika ja seurasi isäänsä valtaistuimelle. Hän oli jo tuolloin vakavasti sairas ja hänen valtakautensa kesti vain 99 päivää. Hän kuoli jo 15. kesäkuuta 1888. Tästä syystä vuotta 1888 kutsutaan Saksan historiassa kolmen keisarin vuodeksi. Vilhelm II oli taas Fredrik III:n poika. Kun hänen isänsä ja isoisänsä olivat molemmat hallinneet samana vuonna Vilhelm II:n lisäksi, ruvettiin vuotta 1888 kutsumaan kolmen keisarin vuodeksi. Vilhelm II luopui kruunustaan 9. marraskuuta 1918 Saksan hävittyä ensimmäisen maailmansodan, jolloin keisarikunnasta tuli nopeasti tasavalta Friedrich Ebertin johdolla. == Luettelo Saksan keisareista == Keisari Syntynyt Kuollut Valtakausi Kruununperimys Dynastia Wilhelm I 22. maaliskuuta 1797 Kronprinzenpalais, Berliini, Preussin kuningaskunta Charlottenburgin linna, Berliini, Saksan keisarikunta 18. tammikuuta 1871 – 9. maaliskuuta 1888 Saksan ensimmäinen keisari Hohenzollern Fredrik III 18. lokakuuta 1831 Neues Palais, Potsdam, Preussin kuningaskunta Neues Palais, Potsdam, Saksan keisarikunta 9. maaliskuuta 1888 – 15. kesäkuuta 1888 Wilhelm I:n poika Hohenzollern Wilhelm II 27. tammikuuta 1859 Kronprinzenpalais, Berliini, Preussin kuningaskunta Huis Doorn, Doorn, Alankomaat 15. kesäkuuta 1888 – 28. marraskuuta 1918 (luopui kruunusta) Wilhelm I:n pojanpoika Fredrik III:n poika Hohenzollern == Lähteet == == Aiheesta muualla == *
Liedon Luja

Liedon Luja on Liedossa toimiva voimistelu- ja urheiluseura, joka on perustettu vuonna 1950. Lujan lajivalikoimaan kuuluvat muun muassa joukkuevoimistelu, hiihto, kuntoliikunta, ryhmätanssi ja yleisurheilu. Luja on lähes tuhannen hengen yleisseura (2010)Liedon Luja juhli 60 vuotista historiaansa; Turun Tienoo 1.6.2010. Seuralla on vuonna 1964 hankittu seuratalo Lujala ja hiihtokeskus Metsäpirtti Ilmarisissa. Yleisurheilussa Markku Laine on seuraa edustaessaan voittanut 1 500 metrin SM-kultaa 1976 sekä edustanut Suomea useissa maaotteluissa 800 ja 1 500 metrin juoksuissa. Myös Montrealin olympiakisoissa Laine oli mukana karsiutuen 1 500 metrin alkuerissä. == Kirjallisuutta == *Liedon Luja 10 vuotta (1960) *Blomqvist, Olavi: Liedon Luja 25 vuotta 1950–1975 (1975) *Tiekso, Jaakko: Liedon Luja 1950–1990 (1990) *Liedon Luja 1950–2000 : lujalainen (2000) == Lähteet == Luokka:Lietolaiset urheiluseurat Luokka:Suomalaiset urheilun yleisseurat Luokka:Vuonna 1950 perustetut urheiluseurat Luokka:Suomen Työväen Urheiluliiton jäsenseurat
Diary of the Dead

Diary of the Dead on yhdysvaltalainen George A. Romeron ohjaama kauhuelokuva vuodelta 2007. Vaikka elokuva tuotettiin itsenäisesti, Dimension Films julkaisi sen elokuvateattereissa 15. helmikuuta 2008 ja The Weinstein Company ja Genius Entertainment julkaisivat DVD:n 20. toukokuuta 2008. == Näyttelijöitä == == Lähteet == == Aiheesta muualla == * * Luokka:Zombielokuvat Luokka:Vuoden 2007 yhdysvaltalaiset elokuvat Luokka:Yhdysvaltalaiset independent-elokuvat Luokka:George A. Romeron ohjaamat elokuvat
Rutherford

Rutherford voi tarkoittaa seuraavia: == Henkilöitä == * Alexander C. Rutherford (1857-1941), kanadalainen poliitikko, Albertan pääministeri 1905-1910 * Ann Rutherford (1920–2012), kanadalais-yhdysvaltalainen näyttelijä * Daniel Rutherford (1749–1819), skotlantilainen kemisti ja lääkäri, typen löytäjä * Ernest Rutherford (1871–1937), uusiseelantilais-brittiläinen fyysikko, atomiytimen löytäjä, Nobelin kemianpalkinnon saaja * Frank Rutherford (s. 1964), bahamalainen kolmiloikkaaja * Greg Rutherford (s. 1986), englantilainen pituushyppääjä ja pikajuoksija * Jim Rutherford (s. 1949), kanadalainen jääkiekkoilija. * Joseph Franklin Rutherford (1869–1942), Vartiotorniseuran presidentti * Kelly Rutherford (s. 1968), yhdysvaltalainen näyttelijä * Margaret Rutherford (1892–1972), brittiläinen näyttelijä * Mike Rutherford (s. 1950), englantilainen muusikko * Walter Rutherford (1857–1913), skotlantilainen golfaaja == Kuvitteellisia henkilöitä == * Shannon Rutherford, televisiosarjan Lost hahmo * Rutherford, George Orwellin romaanin Vuonna 1984 sivuhahmo == Muita merkityksiä == * East Rutherford, hallintoalue New Jerseyssä, Yhdysvalloissa * Rutherford Appleton Laboratory, tutkimuskeskus Chiltonissa, Englannissa Luokka:Sukunimet
Pizarro

Pizarro on espanjankielinen sukunimi, joka on ollut muun muassa seuraavilla henkilöillä: * Artur Pizarro (s. 1968), portugalilainen pianisti * Claudio Pizarro (s. 1978), perulainen jalkapalloilija * David Pizarro (s. 1979), chileläinen jalkapalloilija * Francisco Pizarro (1475–1541), espanjalainen konkistadori, Inkavaltion valloittaja * Francisco Xavier de Luna Pizarro (1780–1855), perulainen pappi ja poliitikko, Perun presidentti 1822 ja 1833 * Guido Pizarro (s. 1990), argentiinalainen jalkapalloilija * José Manuel Orrego Pizarro (1817-1891), chileläinen katolinen piispa * Rodolfo Pizarro (s. 1994), meksikolainen jalkapalloilija * Wardy Alfaro Pizarro (s. 1977), costaricalainen jalkapallomaalivahti. == Muita merkityksiä == * 7968 Elst- Pizarro, asteroidi * Pizarro (1895), Espanjan laivaston tykkivene * Pizarro (L42), Espanjan laivaston maihinnousualus, alkujaan Yhdysvaltain sotalaiva USS Harlan County (LST-1196) Luokka:Sukunimet
Jenner

Jenner on muun muassa seuraavien henkilöiden sukunimi: * Boone Jenner (s. 1993), kanadalainen jääkiekkoilija * Brianne Jenner (s. 1991), kanadalainen jääkiekkoilija * Brody Jenner (s. 1983), yhdysvaltalainen televisiotoimittaja * Bruce Jenner (s. 1949), yhdysvaltalainen kymmenottelija ja olympiavoittaja * Edward Jenner (1749–1823), englantilainen lääkäri, isorokkorokotuksen keksijä * Kendall Jenner (s. 1995), yhdysvaltalainen malli ja televisioesiintyjä * Kris Jenner (s. 1955), yhdysvaltalainen televisioesiintyjä * Kylie Jenner (s. 1997), yhdysvaltalainen televisiopersoona, seurapiirihenkilö ja malli * Sue Jenner (s. 1960), brittiläinen uimari.
Syöksysukeltaja

Syöksysukeltaja on lintulaji, jonka elintapoihin kuuluu saalistaminen syöksymällä lennosta pinnan lähellä uiskentelevan kalan kimppuun. Syöksysukeltajat eivät ole taksonominen ryhmä, vaan syöksysukeltaminen on hyvin monen toisilleen kaukaista sukua olevan lintulajin tapa käyttäytyä. Esimerkiksi sääksi eli kalasääski (Pandion haliaetus) voi lentää veden yläpuolella, syöksyä pinnan lähellä uiskentelevan kalan kimppuun ja nousta heti yläilmoihin. Sääksi voi lentää pitkiä matkoja kantaen kalaa mukanaan ja viedä sen pesäänsä korkean puun, esimerkiksi männyn latvaan. Nämä lintulajit eivät juurikaan ui. == Syöksysukeltajia == * Kalatiira (Sterna hirundo) * Kuningaskalastaja (Alcedo atthis) * Ruskopelikaani (Pelecanus occidentalis) * Suula (Morus bassanus) * Sääksi eli kalasääski (Pandion haliaetus) Luokka:Linnut Luokka:Etologia
Siks oon mä suruinen

Siks oon mä suruinen on Toivo Kärjen Syvärin rintamalla säveltämä ja Kerttu Mustosen sanoittama tango. Sen levytti ensimmäisenä Olavi Virta Isku-levylle maaliskuussa 1944. Kyseessä on yksi Kärjen tunnetuimmista sävellyksistä, ja se on antanut nimensä Maarit Niiniluodon Toivo Kärki -elämäkerralle. Kappaleen nimi voi esiintyä myös muodossa ”Siks’ oon mä suruinen”. Runoilija Joel Rundt käänsi kappaleen tekstin ruotsiksi jo vuonna 1945 nimellä "Nu går jag sorgsen här", mutta ensimmäinen ruotsinkielinen versio levytettiin vasta vuonna 2009 Kärki 2015, s.935. Pohjoismaissa suurta suosiota 1950- ja 1960-luvuilla saavuttanut Umberto Marcato levytti kappaleen omana italiankielisenä käännöksenään nimellä "Domani" vuonna 1964. Näiden lisäksi kappaleesta on tehty yksi saksan- ja kolme englanninkielistä levytystä.Kärki 2015, s. 144 == Levytyksiä == * Olavi Virta (1944) * Eero Väre (1945) * Marit ja Mikot (1971) * Malando orkestereineen (1973) * Black & White (1974) * Pasi Kaunisto (1974) * Irja Kuusela (1974) * Taisto Tammi (1974) * Ragni Malmstén (1975) * Erkki Junkkarinen (1977) * Kai Hyttinen (1978) * Francis Goya (1979) * Bamperos (1981) * Jörgen Petersen (1981) * Katri Helena (1982) * Markku Aro (1982) * Henry Theel (1983) * Järvenpään Mieslaulajat (1984) * Kalevi Nyqvist yhtyeineen (1984) * Umberto Marcato (1987) * Finnairin Laulajat (1988) * Eino Grön (1989) * Arja Koriseva (1989) * Karoly Garam (1990) * Outi Mäki (1990) * Harri Saksala (1990) * Tuikut (1990) * Kirka (1992) * Keskustelumusiikkiorkesteri (1992) * Elina Nurmoranta (1994) * Markus Allan (1997) * Jorma Hynninen (2000) * Anniina Mattila (2009) * Saija Varjus (2010) * Johanna Debreczeni ja Martin Alvarado (2011) *Jukka Perko ja Iiro Rantala (2015) *Jukka Orma (2021) ==Lähteet== ==Aiheesta muualla== * Suomen Äänitearkisto Luokka:Toivo Kärjen säveltämät kappaleet Luokka:Kerttu Mustosen sanoittamat kappaleet Luokka:Vuoden 1944 kappaleet Luokka:Tangot
Nokia N79

Nokia N79 on suomalaisen matkapuhelinyhtiö Nokian valmistama älypuhelin.Nokia N79 == Käyttöjärjestelmä ja ohjelmisto == Puhelimen käyttöjärjestelmä on Symbian OS. GPS-vastaanotinta hyödyntävä Nokia Kartat -navigointisovellus sisältää ääniohjauksen. Laitteeseen voi ladata muitakin karttasovelluksia kuten Google Maps. Laitteessa on Internet-selain syötteiden tuella, musiikki- ja videosoitin sekä pelejä. Siihen voi ladata verkosta lisää Symbian- sovelluksia. Valikot osaavat hyödyntää NaviWheel-toimintoa, toisin sanoen liikkuminen valikoissa on mahdollista liu'uttamalla sormenpäätä navi-näppäimen reunoja pitkin. == Tekniikka == Puhelimen prosessori on 369 MHz:n ARM 11, keskusmuistia on 128 megatavua, sisäinen flash-muisti on kooltaan 83 megatavua. Puhelimen microSD-korttipaikka tukee enintään kahdeksan gigatavun kokoisia kortteja. Näyttö on 2,4 tuumainen 320 x 240 pikselin LCD. Näyttö toimii vaaka- ja pystyasennossa, asennontunnistin huolehtii kääntämisestä automaattisesti. Puhelimen automaattitarkenteinen kamera (Carl Zeiss Tessar) on varustettu linssinsuojuksella ja kuvausvalolla. Sen tarkkuus on viisi megapikseliä ja videon laatu on 640x480@30 fps. Sisäänrakennetussa GPS- vastaanottimessa on A-GPS- ja geotagging-tuki. Laitteen BL-6F akku on kapasiteetiltaan 1200 mAh, laturin liitin on perinteinen Nokian pienempi plugi. Laitteessa on sekä FM-radiovastaanotin että FM-lähetin äänen siirtämiseksi auto- tai kotistereoihin. == Lähteet == == Aiheesta muualla == * Käyttöohjeet * Nokia N79 - Tuki Luokka:Nokian matkapuhelimet Nokia N79 Luokka:Vuoden 2008 matkapuhelimet de:Nokia Nseries#Nokia N79
Neápoli (Lakonia)

Neápoli (; myös Neápoli Voión, Νεάπολη Βοιών) eli Vátika (Βάτικα) on Kreikan kaupunki, joka kuuluu Monemvasián kuntaan, Lakonian alueyksikköön ja Peloponnesoksen alueeseen. Se kuului aiemmin Voiéksen kuntaan ja vuodesta 2011 lähtien Monemvasián kunnan Voiéksen kunnallisyksikköön. Kaupungin väkiluku on 3 090 (vuonna 2011). Neápoli sijaitsee Maléan niemimaalla Lakonianlahteen kuuluvan pienemmän Neápolinlahden rannalla. Kaupunkia kutsutaan usein nimellä Neápoli Voión, "Voiéksen Neápoli", erotukseksi muista Kreikan samannimisistä kaupungeista. Kaupunki muodostaa laajemman kaupunkiyhdyskunnan (Δημοτική Κοινότητα Νεαπόλεως, Dimotikí Koinótita Neapóleos), johon kuuluu myös Paradeísin kylä. Koko kaupunkiyhdyskunnan väkiluku on 3 130. Neápoli oli lakkautetun Voiéksen kunnan kuntakeskus. Neápolista on matkaa Lakonian alueyksikön pääkaupunkiin Spártiin 137 kilometriä ja Kreikan pääkaupunkiin Ateenaan 360 km. Neápolista kulkee laivoja muun muassa Ateenan kupeessa sijaitsevaan Pireukseen, Kytheran saarelle, Gýtheioon sekä Elafónisoksen saarelle. == Väkiluvun kehitys == Vuosi Väkiluku 1981 2 113 1991 2 469 2001 2 751 == Lähteet == == Aiheesta muualla == * Neápoli. TheGreekTravel.com. Luokka:Monemvasiá Luokka:Peloponnesoksen kaupungit
Tunturi Ralli

Tunturi Ralli on turkulaisen Tunturipyörän vuonna 1972 markkinoille tuoma poikien polkupyörä, niin sanottu rodeopyörä, jota valmistettiin vain lyhyen aikaa. Värit olivat keltainen tai oranssin punainen. Vaihteina oli Sturmey Archer kolmella vaihteella, ja rungossa muovikonsolissa laatikkovaihtaja kuten sen ajan choppereissa. Taka- ja etupyörä olivat 20-tuumaiset ja rumpujarruilla varustetut. Etuhaarukka ja korotetut ohjaustangot olivat samanlaiset kuin saksalaisessa Bonanza-pyörässä: kromiset koristejouset ja erilliset vasen ja oikea ohjaustanko. Pyörässä on musta pitkä ”banaanisatula”, jossa on korkea kromattu takakaari (”jappirauta”) ja siinä pehmustettu selkänoja.Alastalo, Kirsi: Pyöräily ennen ja nyt, ISBN 978-952- 69091-1- 0 (PDF). Viitattu 9.9.2020 ==Lähteet== Luokka:Polkupyörämerkit Luokka:Tunturi
Apple A4

Apple A4 on Applen suunnittelema järjestelmäpiiri (SoC), jota valmistaa Samsung. Prosessoria käytetään Applen iPad-taulutietokoneessa, iPhone 4 -puhelimessa ja iPod touch -musiikkisoittimessa. Apple A4 pohjautuu ARM- arkkitehtuuriin, ja se sisältää yhden gigahertsin kellotaajuudella toimivan Cortex-A8-suoritinpiirin sekä PowerVR SGX 535 -näytönohjainpiirin. A4 julkistettiin 27. tammikuuta 2010 Applen kutsutilaisuudessa San Franciscossa. == Mikroarkkitehtuuri == Suoritin käyttää Cortex-A8-arkkitehtuuria. == Lähteet == Luokka:Applen suorittimet Luokka:ARM-suorittimet Luokka:Järjestelmäpiirit Luokka:Vuoden 2010 tekniikka
Live at Last (Enchantin albumi)

Live at Last on yhdysvaltalaisen progressiivisen rockyhtyeen Enchantin ensimmäinen livealbumi. Albumi on taltioitu vuonna 2004 Oaklandissa soitetusta konsertista. Live at Last julkaistiin sekä CD-levynä, joka sisältää pelkän konsertin, että DVD:nä, joka sisältää konsertin ja muuta materiaalia, kuten haastatteluja. ==Kappaleet== # # # # # # # # # # # # # # # # # # # # # # # ==Kokoonpano== *Ted Leonard – laulu *Douglas Ott – kitara *Bill Jenkins – kosketinsoittimet *Ed Platt – basso *Sean Flanegan – rummut ==Lähteet== * * Luokka:Vuoden 2004 konserttitallenteet Luokka:Enchantin albumit Luokka:Konserttielokuvat
Kuningatar Blanka

Kuningatar Blanka on Albert Edelfeltin historiamaalaus vuodelta 1877. Edelfeltille se merkitsi taiteellista läpimurtoa Pariisin salongissa. Maalauksen aihe perustuu Zacharias Topeliuksen satuun ”Blankan ratsastaja” Lukemisia lapsille -kirjassa. Sadussa kuningatar Blanka Namurilainen laulaa pojalleen prinssi Haakonille pojan tulevasta morsiamesta. Blanka oli 1300-luvulla elänyt Maunu Eerikinpojan puoliso ja Ruotsin sekä Norjan kuningatar.Kultakausi-oppimateriaali Viitattu 10.5. 2010 Maalauksen malleina olivat nuori elsassilaisnainen ja vaalea italialaispoika. Edelfelt oli opiskellut historiamaalausta Antwerpenissä. Hän vaihtoi opiskelupaikkansa Pariisiin, mutta jatkoi Kuningatar Blankan maalaamista ja tutki Clunyn luostarimuseossa aiheeseen sopivia huonekaluja, tekstiilejä ja pukuja.Ateneum- opas Viitattu 10.5. 2010 Muita Edelfeltin historiamaalauksia ovat Kaarle- herttua herjaa Klaus Flemingin ruumista (1877), Poltettu kylä (1879)Kulta-aika Albert Edelfelt ja Porilaisten marssi (1900). Teos oli esillä Pariisin salongissa sen valmistumisvuonna 1877, ja se jäljennettiin moniin ranskalaisiin taidejulkaisuihin. Suositusta teoksesta on tehty niin kanavatyömalleja kuin seinälautasia. == Lähteet == == Kirjallisuutta == * == Aiheesta muualla == * Kuningatar Blanka Valtion taidemuseon verkkosivuilla ** Kuningatar Blanka, kasvotutkielma, 1876-1877 tussi ja lyijykynä Valtion taidemuseon verkkosivuilla Luokka:Albert Edelfeltin maalaukset Luokka:Ateneumin kokoelmat Luokka:Historiamaalaukset
Acid rock

Acid rock eli happo-rock on rockmusiikin erityisesti 1960-luvun jälkipuoliskolla suosiossa ollut tyylilaji. Acid rock -nimeä käytetään usein kuvaamaan psykedeelisen rockin esittäjien musiikkia, jossa tyypillisiä olivat pitkät soolot, sekä suuri improvisointi, erityisesti live-esityksissä. Acid rockin nimi tulee LSD-huumeesta, jonka slanginimitys on acid, eli happo. LSD ja acid rock olivat hyvin suosittuja muun muassa hippien keskuudessa ja esimerkiksi tunnettu vuoden 1969 Woodstockin musiikkifestivaali sisälsi monia acid rock -yhtyeitä. Kirjailija ja toimittaja Tom Wolfe kuvasi muun muassa Grateful Deadin, Iron Butterflyn, Big Brother & The Holding Companyn sekä sen laulajan Janis Joplinin, Creamin, Blue Cheerin, Country Joe and the Fishin, Moby Grapen, The Jimi Hendrix Experiencen, The Doorsin, Jefferson Airplanen sekä varhaisen Pink Floydin musiikkia termillä happorock. ==Lähteet== *
Dodge the Dodo

Dodge the Dodo on Esbjörn Svenssonin jazz-sävellys. Kappale löytyy Svenssonin Esbjörn Svensson Trion E.S.T. Live -äänitteeltä, jolla on tämän kappaleen livetaltiointi Sveitsin Montreux'stä vuodelta 1999.Esbjörn Svensson Trio: Dodge the Dodo, David Tenenholtz, http://www.jazz.com/music/2008/7/24/esbjrn- svensson-trio-dodge-the-dodo Dodge the Dodo on yhtyeen alkuaikojen suosittu läpimurtohitti, jossa heijastuvat nyky-jazzin saralla arvostetun Esbjörn Svensson Trion kyky sekä raflaavaan funk-vaikutteiseen, jopa popahtavaan grooveen että säveltaiteelliseen syvyyteen modernin jazzin alalla."Difficult ninth album for the acclaimed Swedish piano trio", Russell Finch, BBC Music, http://www.bbc.co.uk/music/reviews/cg3n Retrospective: The Very Best of e.s.t., John Kelman, http://www.allaboutjazz.com/php/article.php?id=34222 Äänitteellä esiintyvät Esbjörn Svensson pianossa, Dan Berglund kontrabassossa ja Magnus Öström rummuissa. Kappaleen on esittänyt ja levyttänyt myös Ulf Wakenius radio.string.quartet.vienna-kvartetin kanssa sekä Esbjörn Svensson Pat Methenyn ja Schleswig-Holstein Kamariorkesterin kanssa.Radio New Zealand, The Art of Jazz, http://jazz.com/music/2009/3/11/ulf-wakenius-dodge-the-dodo ==Lähteet== Luokka:Vuoden 1999 kappaleet
Ubit

Ubit () olivat germaaniheimo, joka asui Reinin itäpuolella. He liittoutuivat Caesarin kanssa, kun tämä ylitti Reinin 55 eaa. Caesar kukisti eburonit Reinin 53 eaa. ja hieman myöhemmin Marcus Vipsanius Agrippa antoi orjuutettujen eburonien maat ubeille. Agrippa siirsi ubit Reinin länsirannalle 38 eaa. ja antoi heidän perustaa sinne pääkaupunkinsa Oppidum Ubiorumin, josta tuli sittemmin Colonia Agrippinensis eli nykyinen Köln. Ubit sulautuivat vähitellen Rooman valtakunnan valtaväestöön.Castrén & Pietilä-Castrén, s. 606Kari 2001, s. 7 == Lähteet == * Castrén, Paavo ja Pietilä-Castrén, Leena: Antiikin käsikirja. Otava 2000. ISBN 951-1-12387-4 * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 ===Viitteet=== Luokka:Germaaniheimot
Leikkiviä poikia rannalla

Leikkiviä poikia rannalla (myös: Kolme lasta veden äärellä) on Albert Edelfeltin maalaus vuodelta 1884. Haikossa maalattu teos kuuluu hänen tunnetuimpiin töihinsä. Maalaus kuvaa kesäistä näkymää, jossa kolme poikaa uittaa kaarnavenettä meren rannalla. Taustalla näkyy rahtialuksia, kaupungin kattoja ja savupiippuja.Kultakausi-oppimateriaali Viitattu 10.5. 2010 Pariisin vaikutteet olivat nostaneet ulkoilmamaalauksen sekä ohikiitävien hetkien ja tunnelmien kuvaamisen tärkeälle sijalle. Myös Edelfelt pyrki ihanteellisten historiamaalausten sankareista arkisempiin aiheisiin ja aistivaikutelmiin, kuten valo ja sen heijastukset vedessä tässä maalauksessa. Edelfelt tutki valon heijastuksia monissa luonnoksissa. Hän palkkasi malleiksi kaksi haikkolaispoikaa. Paidattomien poikien mallina on ollut sama poika.Otavan verkkolehti Viitattu 10.5. 2010 Albert Edelfelt - Study for the Boys Playing on the Shore (Boys Paying on the Shore, Study) - A II 1515 - Finnish National Gallery.jpg|Maalauksen luonnos, 40 × 33 cm, öljy kankaalle 1884 Albert Edelfelt - Open Sea off Haikko, study for Boys Playing on the Shore - A III 1997 - Finnish National Gallery.jpg|Taustamaiseman luonnos, 22,5 × 30 cm, öljy kankaalle 1884 Albert Edelfelt - Sketch for ´Boys Playing on the Shore - A III 1996 - Nationalmuseum.jpg|Maalauksen luonnos, 23 × 30 cm, öljy kankaalle 1884 ==Omistushistoria== Pariisilainen taidekauppias Georges Petit myi heinäkuussa 1885 maalauksen kreivi Vladimir Šeremetjoville, mutta varsinainen ostaja oli keisarinna Maria Fjodorovna. Edelfelt peräsi rahojaan taidekauppiaalta kirjeellä, jonka säveltäjä, keräilijä Juhani Komulainen löysi pariisilaiselta huutokauppakamarilta. Maalauksen osti helsinkiläinen taidekauppias W. Sjöberg vuonna 1930 Leningradista Anitškovin palatsin myyntiin pannusta kokoelmasta. Sjöbergiltä maalaus siirtyi Ateneumin kokoelmiin. ==Lähteet== ==Kirjallisuutta== * ==Aiheesta muualla== *Teos Valtion taidemuseon sivuilla Luokka:Albert Edelfeltin maalaukset Luokka:Ateneumin kokoelmat